
Σάββατο, 03 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 89 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό και διάσωση 40 εκ των 85 αλλοδαπών στους Καλούς Λιμένες – Απαγόρευση απόπλου Ι/Φ σκάφους στη Ραφήνα – Αποβίβαση ασθενούς από Ι/Φ σκάφος στις Σπέτσες


Συνέχεια ενημέρωσης:
Αναφορικά με τον εντοπισμό 44 αλλοδαπών στην παραλία Ελυγιά του οικισμού «ΑΓΙΟΣ ΙΩΑΝΝΗΣ» Δήμου Γόρτυνας, τις απογευματινές ώρες χθες, συνελήφθη ένας 14χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν ξημερώματα της 29.09.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 13.000 και 14.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
Επίσης: 
Αναφορικά με τον εντοπισμό 45 αλλοδαπών μεταξύ της παραλίας Τράχουλας και παραλίας Σαλαμιάς στην περιοχή Λέντας του Δήμου Γόρτυνας, τις πρωινές ώρες χθες, συνελήφθη ένας 17χρονος αλλοδαπός (υπήκοος Νοτίου Σουδάν) εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν βραδινές ώρες της 28.09.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 14.000 και 15.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****
Συνέχεια ενημέρωσης:
Αναφορικά με τον εντοπισμό και τη διάσωση 40 αλλοδαπών στη θαλάσσια περιοχή 47,5 ν.μ. νοτιοανατολικά των Καλών Λιμένων, τις απογευματινές ώρες την 02.10.2026, συνελήφθη ένας 21χρονος αλλοδαπός (υπήκοος Σουδάν) εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν βραδινές ώρες της 30.09.2026 από την περιοχή Τομπρούκ της Λιβύης, καταβάλλοντας έκαστος χρηματικό ποσό 14.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
*****

Τις απογευματινές ώρες την 02.10.2026, ενημερώθηκε η Λιμενική Αρχή της Ραφήνας για περιστατικό θραύσης κάβων, λόγω έντονου κυματισμού εντός του λιμένα, ενός ιστιοφόρου (Ι/Φ) σκάφους σημαίας Μεγάλης Βρετανίας, το οποίο είχε καταπλεύσει από το Μαρμάρι. Ο κυβερνήτης αρχικά επιχείρησε επαναπρόσδεση του Ι/Φ με αρνητικά αποτελέσματα, η οποία στη συνέχεια επιτεύχθηκε με τη συνδρομή στελεχών της Λιμενικής αρχής, του πληρώματος Περιπολικού σκάφους Λ.Σ.-ΕΛ.ΑΚΤ και μελών του Οργανισμού Λιμένα Ραφήνας, που μετέβησαν στο σημείο. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση ή εισροή υδάτων. Τις μεσημβρινές ώρες χθες, κατόπιν ελέγχου που διενεργήθηκε από Τοπικό Κλιμάκιο Επιθεώρησης της Ραφήνας, διαπιστώθηκαν φθορές κατά μήκος της αριστερής πλευράς του Ι/Φ, ενώ σύμφωνα με δήλωση του κυβερνήτη ο μηχανισμός της άγκυρας υπέστη ζημιά έπειτα από πρόσκρουση σε προβλήτα του λιμένα. Από το Κεντρικό Λιμεναρχείο Ραφήνας, απαγορεύτηκε ο απόπλους του σκάφους μέχρι την προσκόμιση πιστοποιητικού αξιοπλοΐας από τον παρακολουθούντα το σκάφος νηογνώμονα. 

*****

Τις απογευματινές ώρες χθες, ενημερώθηκαν οι Λιμενικές Αρχές των Σπετσών και του Πορτοχελίου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., ότι έχρηζε άμεσης ιατρικής περίθαλψης ένας 35χρονος αλλοδαπός επιβάτης (υπήκοος Γερμανίας) ενός ιστιοφόρου (Ι/Φ) σκάφους, το οποίο βρισκόταν αγκυροβολημένο νότια των Σπετσών. Για την περιοχή απέπλευσε το επιβατηγό-τουριστικό-θαλάσσιο ταξί (Ε/Γ-Τ/Ρ-Θ/Τ) «ΙΩΑΝΝΗΣ Α» Ν. Σπετσών 1419 με επιβαίνοντες στελέχη Λ.Σ.-ΕΛ.ΑΚΤ., το οποίο παρέλαβε τον ασθενή και τον μετέφερε στο λιμάνι Ντάπιας, απ’ όπου διακομίστηκε στο Πολυδύναμο Περιφερειακό ιατρείο Σπετσών για την  παροχή πρώτων βοηθειών. Ακολούθως, ο ασθενής μεταφέρθηκε με Θ/Τ στο λιμάνι Κόστα Αργολίδας, προκειμένου να διακομιστεί στο Γενικό Νοσοκομείο Ναυπλίου για παροχή περαιτέρω ιατρικής περίθαλψης.


Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
1004833
